laion/Wikipedia-Exotic huggingface dataset:
განაყოფიერება

განაყოფიერება (ლათ. fertilisatio) — ქალისა და მამაკაცის გამეტების ერთ უჯრედად შეერთება. მიღებული უჯრედი უკვე ახალი ორგანიზმია და მას ზიგოტა (zygota) ეწოდება (ბერძ. zygote „შეწყვილებული“). ზიგოტა არა მარტო უჯრედია, არამედ ახალი ორგანიზმია განვითარების ერთუჯრედოვან სტადიაზე. მაშასადამე, განაყოფიერების ბიოლოგიური არსი მდგომარეობს გამეტების ურთიერთასიმილაციასა და დედისა და მამის გენეტიკური ინფორმაციის - ქრომოსომათა ორი ჰაპლოიდური ნაკრების შეერთებაში, რის შედეგადაც ინდივიდუალურისასქესო უჯრედები ქრება და საწყისს აძლევს ახალ ორგანიზმს - დიპლოიდური ნაკრების შემცველ ზიგოტას. გამეტების შეხვედრა მიმდინარეობს მდედრობით სასქესო გზებში (შინაგანი განაყოფიერება) ან გარე გარემოში, მაგალითად, წყალში (გარეგანი განაყოფიერება), უმაღლეს ძუძუმწოვრებსა და ქალში განაყოფიერება კვერცხსავალის ზედა გარეთა მესამედში - ამპულურ ნაწილში მიმდინარეობს. მალე ოვულაციის შემდეგ კვერცხუჯრედი ხვდება კვერცხსავალის (საშვილოსნოს ლულის) ფოჩზე, მერე კი მის ამპულურ ნაწილში. Austin, C. (1974). Scientific and clinical aspects of fertilization and implantation. Proc. Roy. Soc. Med., 67. Brusca, R. y Brusca, G. (2002). Invertebrates. 2a. ed. Sinauer Assoc., Sunderland. Gilbert, S. F. (2005). Biología del desarrollo. 7a. ed. México: Panamericana. Kiipker, W., Diedrich, K. y Edwards, R. (1998). Principles of mammalian fertilization. Human Reproduction, 13. Longo, F. J. (1997). Fertilization. 2nd. ed. London: Chapman & Hall. Wassarman, P., Jovine, L., Litschere. 2001. A profile of fertilization in mammals. Nature Cell Biology, 3.
Plays Metallica by Four Cellos

Plays Metallica by Four Cellos — ფინური როკ ჯგუფ აპოკალიპტიკის სადებიუტო ალბომი. შეიცავს მეტალიკის რვა სიმღერის ინსტრუმენტულ ქავერს შესრულებულს ხემიან საკრავებზე. ↑ https://www.allmusic.com/album/r260294
კიოტოს უნივერსიტეტი

კიოტოს უნივერსიტეტი (იაპ.: 京都大学, Kyōto Daigaku; აბრევ. 京大, Kyōdai) კიოტოში, იაპონია, სიძველით მეორე უმაღლესი სასწავლებელია ქვეყანაში, დაახ. 22.000 სტუდენტით წელიწადში. უნივერსიტეტს ისტორიულად უძლიერესი შემოქმედებითი კვლევის გუნდი ჰყავს. აქ მდებარეობს ასევე კიოტოს სკოლის ფილოსოფოსთა ჯგუფი. უნივერსიტეტის პირველი დაწესებულება ქიმიის სკოლა იყო (舎密局, Seimi-kyoku), რომელიც 1869 წელს დაფუძნდა და სახელის მიუხედავად აქ ფიზიკასაც ასწავლიდნენ. მოგვიანებით 1886 წელს მესამე უმაღლესი სკოლა დაფუძნდა (第三高等学校, Dai-san Kōtō Gakkō) სეიმი-კიოკუს ნაცვლად და უნივერსიტეტის დღევანდელ კამპუსზე გადმოინაცვლა იმავე წელს. კიოტოს იმპერიული უნივერსიტეტი (京都帝国大学, Kyōto Teikoku Daigaku) იმპერიულ უნივერსიტეტთა სისტემაში 1897 წელს დაფუძნდა მესამე უმაღლესი სკოლის შენობებში. თავად უმაღლესი სკოლა ქუჩის მოპირადაპირე მხარეს გადავიდა იოშიდას სამხრეთ კამპუსზე. უნივერსიტეტის დაფუძნების წელსვე შეიქმნა მეცნიერებისა და ტექნოლოგიის კოლეჯი. იურისპრუდენციისა და სამართლის და ასევე სამედიცინო კოლეჯები 1899 წელს ჩამოყალიბდა, წერილთა კოლეჯი 1906-ს, რითაც უნივერსიტეტის საქმიანობა ნატურალურ მეცნიერებათა სფეროს გასცდა. მეორე მსოფლიო ომის შემდეგ კიოტოს უნივერსიტეტი დღევანდელი სახით ჩამოყალიბდა, შეუერთდა რა იმპერიულ უნივერსიტეტსა და მესამე უმაღლეს სკოლას, რომელშიც ასევე შედიოდა ლიბერალურ ხელოვნებათა ფაკულტეტი (教養部, Kyōyōbu). ეს ფაკულტეტი 1992 წელს ჰუმანიტარულ საგანთა ინტეგრირებულ ფაკულტეტს (総合人間学部, Sōgō Ningen Gakubu) შეუერთდა. 2004 წლიდან კიოტოს უნივერსიტეტი ეროვნულ უნივერსიტეტთა კორპორაციის წევრია ახალი კანონით, რომელიც ყველა ეროვნულ უნივერსიტეტს არეგულირებს. კორპორაციაში გაერთიანების მიუხედავად (რაც მას გაზრდილ ფინანსურ დამოუკიდებლობასა და ავტონომიას აძლევს), კიოტოს უნივერსიტეტი კვლავაც იაპონიის განათლების სამინისტროს დაქვემდებარებაშია ნაწილობრივ. უნივერსიტეტის ამჟამინდელი პრეზიდენტია კაძუო ოიკე. ჰიდეკი იუკავა - ფიზიკოსი, ნობელის ლაურეატი შინიჩირო ტომონაგა - ფიზიკოსი, ნობელის ლაურეატი კენიჩი ფუკუი - ქიმიკოსი, ნობელის ლაურეატი სუსუმუ ტონეგავა - ბიოლოგი, ნობელის ლაურეატი რიოჯი ნოიორი - ქიმიკოსი, ნობელის ლაურეატი ჰეისუკე ჰირონაკა - მათემატიკოსი, ფილდსის მედალის ლაურეატი შიგეფუნი მორი - მათემატიკოსი, ფილდსის მედალის ლაურეატი მიჩიო მორიშიმა - ეკონომისტი კიიოში ოკა - მათემატიკოსი კინჯი იმანიში - ეკოლოგი, ანთროპოლოგი მოტოო კიმურა - ბიოლოგი ნაგისა ოშიმა - კინორეჟისორი ფუმიმარო ნოკოე - იაპონიის პრემიერ-მინისტრი ჰაიატო იკედა - იაპონიის პრემიერ-მინისტრი ლი ტენგ-ჰუი - ჩინეთის რესპუბლიკის პრეზიდენტი. კიოტოს უნივერსიტეტის საიტი. დაარქივებული 2008-02-23 საიტზე Wayback Machine. ↑ https://www.kyoto-u.ac.jp/en/about/president/profile.html ↑ https://www.kyoto-u.ac.jp/sites/default/files/embed/jaaboutoperationsenkoudocuments27senkoukekka.pdf ↑ https://warp.ndl.go.jp/info:ndljp/pid/12287224/www.kyoto-u.ac.jp/sites/default/files/embed/jaaboutoperationsenkoudocuments27senkoukekka.pdf ↑ https://www.kyoto-u.ac.jp/sites/default/files/inline-files/KyotoU_factsandfigures2022_5-c94120b5669ce1b8e4bff31cb6089f24.pdf ↑ http://iiif.io/community/consortium/#the-iiif-consortium ↑ https://datadryad.org/stash/our_community ↑ Our Members / Tier 1 ↑ https://web.archive.org/web/20231020113811/https://orcid.org/members ↑ https://web.archive.org/web/20230322221352/https://www.oeglobal.org/about-us/members-list/
სპერმატოგენეზი

სპერმატოგენეზი (ძვ. ბერძნ. σπέρμα — თესლი; ძვ. ბერძნ. γένεσις — განვითარება) — მამრობითი გამეტების, სპერმატოზოიდების წარმოქმნის პროცესი სათესლე ჯირკვლებში. სპერმატოგენეზში არჩევენ ოთხ პერიოდს: გამრავლების, ზრდის, მომწიფებისა და ფორმირების (სპერმატოგენეზის საბოლოო პერიოდი - სპერმატოზოიდების ჩამოყალიბების პერიოდი - სპერმიოგენეზი) პერიოდებს. ამ პერიოდების შესაბამის სპერმატოგენური ეპითელიუმის (რომელიც ასრულებს სპერმატოგენეზისა და სპერმიოგენეზის ფუნქციებს) უჯრედულ ფორმებს ეწოდება: სპერმატოგონიები პირველი რიგის სპერმატოციტები მეორე რიგის სპერმატოციტები, ანუ პრესპერმიციტები სპერმატიდები და შემდგომ სპერმატოზოიდები სპერმიოგენეზის, ანუ სპერმატიდების სპერმატოზოიდებად გარდაქმნის გამოვლინებაა: ფირფიტოვან კომპლექსში აკრობლასტის (აკრობლასტი - Acrobastis - აკროსო (სომა) - ბერძ. blastos - ღივი - ფირფიტოვანი კომპლექსის წარმონაქმნი სპერმატიდის ციტოპლაზმაში. აკროსომის ნერგი) ჩამოყალიბება; აკრობლასტის დიფერენცირება აკროსომად; ცენტროსომის გადაადგილება აკროსომიდან საწინაააღმდეგო მიმართულებით; დისტალური ცენტრიოლების გაყოფა წინა და უკანა ცენტრიოლებად; შოლტის გამოცალკავება დისტალური ცენტრიოლის წინა ნაწილიდან; დისტალური ცენტრიოლის გარდაქმნა რგოლად ბირთვის გამკვრივება; შოლტის პროქსიმული ნაწილის გარშემო მიტოქონდრიების სპირალური განლაგება. სპერმატოგენეზის ერთ-ერთი მთავარი მოვლენაა მეიოზი, რომლის შედეგადაც ხორციელდება ქრომოსომების რედუქცია და დიპლოიდური ქრომოსომების გარდაქმნა ჰაპლოიდურ უჯრედებად. სპერმატოგენეზი
პაგო-პაგო

პაგო-პაგო (ინგლ. Pago Pago) — ამერიკის სამოას ადმინისტრაციული ცენტრი. მდებარეობს კუნძულ ტუტუილაზე, ზღვის დონიდან 3 მეტრ სიმაღლეზე. მოსახლეობა 3656 ადამიანი (2010). საზღვაო პორტია. ძირითადად გადააქვთ კონსერვირებული თინუსი. კუნძულზე მდებარეობს აშშ-ს სამხედრო-საზღვაო ბაზა. მდებარეობს მთებს იქით, რომლებიც დაფარულია ხშირი ტყეებით, მცირე ყურეში, რომელთა ნაპირებიც ძლიერ დაკლაკნილია, კუნძულ ტუტუილას სამხრეთ-აღმოსავლეთ სანაპიროზე, პრაქტიკულად მთლიანად განცალკევებულ ბუნებრივად დაცული ღრმაწყლიანი პორტის აკვატორიასთან. 1872 წელს სამოას უმაღლესი ბელადის მაუგას მიერ ამერიკელთათვის გამოყოფილ მიწის პატარა ნაწილზე,, მე-3 თანრიგის კაპიტანმა რ. ბ. მიდიმ აშშ-ს სამხედრო-საზღვაო ძალებისათვის დააარსა პორტი. 1900—1951 წლებში იყო საკმაოდ ძლიერი საზღვაო ბაზა, დღეისათვის კი — რეგულარული პორტი სხვადასხვა ტიპის შემოსული გემების მომსახურებისათვის. 2009 წლის 29 სექტემბერს ქალაქს თავს დაატყდა ცუნამი, რომელიც გამოიწვია წყალქვეშა მიწისძვრამ მაგნიტუდით 8,3 ბალი 120 კმ-ით სამხრეთ წყნარ ოკეანეში. ცუნამის შედეგად ქალაქმაც და მთელმა არქიპელაგმა განიცადა დიდი ზარალი — დაიღუპა მოსახლეობის მნიშვნელოვანი ნაწილი და განადგურდა ბევრი სოფელი. მთავარი საექსპორტო კულტურაა — კონსერვირებული თინუსი. 1964 წელს გახსნილმა საერთაშორისო აეროპორტმა, რომელიც ნაწილობრივ გაშენებულია გვერდით მდებარე რიფზე, გამოიწვია ტურიზმის აღმავლობა. პაგო-პაგო, აღწერილია სომერსეტ მოემის მოთხრობაში «წვიმა», როგორც ჩამორჩენილი ქალაქი ცხელი და ნესტიანი კლიმატით, დღეისათვის კი საცხოვრებელი და სამრეწველო ცენტრი. ქალაქის აგლომერაცია შედგება რამდენიმე სოფლისაგან, მათ შორის ფანგატაუფისაგან (ინგლ. Fangataufa), სადაც განლაგებულია საკანომდებლო და სასამართლო ხელისუფლების ორგანოები, და უტულაიებისგან (ინგლ. Utulai, სადაც განლაგებულია აღმასრულებელი ხელისუფლების ორგანოები. ქალაქის ტელეანძაში არაა ლიფტი და აქ თანამშრომლები და ტურისტები ადიან ფუნიკულიორით. ↑ მოსახლეობის აღწერა (2010) გვერდი მე-8. დაარქივებულია ორიგინალიდან — 2014-09-15. ციტირების თარიღი: 2014-05-18. ↑ 2.0 2.1 «Pago Pago.» Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2012.
ჯეიმზ ჰორნერი

ჯეიმზ ჰორნერი (ინგლ. James Horner; დ. 14 აგვისტო, 1953 — გ. 22 ივნისი, 2015) — ამერიკელი კინო-კომპოზიტორი, ორკესტრის დირიჟორი. ოსკარი საუკეთესო მუსიკა: ფილმისთვის „ტიტანიკი“ საუკეთესო სიმღერა: ფილმისთვის „ტიტანიკი“ ოქროს გლობუსი საუკეთესო საუნდტრეკი: ფილმისთვის „ტიტანიკი“ საუკეთესო სიმღერა: ფილმისთვის „ტიტანიკი“ ჯეიმზ ჰორნერი კინოფილმების ინტერნეტ-მონაცემთა ბაზაში
სიმღერების ავტორი

სიმღერების ავტორი — მუსიკოსი, რომელიც წერს ტექსტს ან მუსიკას (ან ორივეს ერთად) სიმღერებისათვის. მას, ვინც მხოლოდ ტექსტებს წერს, შესაძლოა ეწოდოს ტექსტების ავტორი, ხოლო ვინც მხოლოდ მუსიკას წერს - კომპოზიტორი. სიმღერების ავტორები ხშირ შემთხვევაში თავად ასრულებენ საკუთარ დაწერილ სიმღერებს. როკსა და მეტალის ჟანრში დაწერილი სიმღერები ძირითადად ჯგუფებს ეკუთვნით, სადაც ეს ფუნქციები ან თანაბრადაა გადანაწილებულია ჯგუფის წევრებს შორის, ან ძირითადად ერთ-ერთი წევრია სიმღერების ავტორი; პოპის ჟანრში შექმნილი მუსიკას კი უმეტესად ისინი არ წერენ, ვინც ასრულებენ: მუსიკას კომპოზიტორები წერენ, ტექსტებს - ტექსტების ავტორები, ხოლო შემსრულებელი მომღერალი მღერის მას. სიმღერის ავტორები ზოგჯერ ქმნიან საკუთარ მუსიკალურ გამომცემლობებს, ხოლო სხვები ქირაობენ მათ. ზოგიერთ უნივერსიტეტში, ინსტიტუტებსა და როკის სკოლაში ისწავლება ძველმოდური მიდგომები სიმღერების წერასთან დაკავშირებით. თანამედროვე მუსიკალური ტექნიკისა და ბიზნესის ცოდნაა საჭირო, რათა წარმატებული მუსიკალური კარიერა გაიკეთოს სიმღერების ავტორმა, თუმცა ზოგიერთმა მათგანმა ამ ცოდნის გარეშეც მიაღწია წარმატებას. სიმღერების წერიდან და გამოცემიდან მიღებული შემოსავლები შესაძლოა სიმღერების ავტორის ერთადერთი საარსებო წყაროც კი იყოს. თუ სიმღერა გახდება ჰიტი, მისი არალეგალურად კოპირება და/ან გაყიდვა ამერიკის (და სხვა მრავალი ქვეყნის) საავტორო უფლებების კანონმდებლობით ისჯება. ეს უფლებები შესაძლოა იყოს ყიდვის, გაყიდვის და გადაცემის ობიექტი, რის შემდეგაც საავტორო უფლებები ერთი სუბიექტიდან გადადის მეორეზე. უოლტერ რიმლერი. Not Fade Away Pierian Press (1984) ISBN 0-87650-159-5 უოტერმენი, დუგლასი. Song: The World's Best Songwriters on Creating the Music That Moves Us Writer's Digest (2007) ISBN 1-58297-424-1
ვოკალისტი

ვოკალისტი (მომღერალი) — მუსიკოსი, რომელიც ინსტრუმენტად იყენებს საკუთარ ხმას, რომელსაც აფორმირებს იგი რიტმურად და მელოდიურად. ვოკალისტის მიერ შესრულებულ მუსიკას სიმღერა ჰქვია, რომელსაც შესაძლოა ახლდეს (ან არ ახლდეს) აკომპანემენტი, შესრულებული ერთი ინსტრუმენტალისტიდან დაწყებული სიმფონიური ორკესტრით დამთავრებული. სიმღერა ხშირად სრულდება მომღერლების ჯგუფის მიერ, რომელთაც განსხვავებული ხმის დიაპაზონი აქვთ, როგორც ხდება ეს ანსამბლში, ან ინსტრუმენტალისტების ჯგუფთან ერთად, როგორც ხდება ეს როკ-ჯგუფში. სიმღერა შესაძლოა იყოს არაფორმალური და შესრულდეს საკუთარი სიამოვნებისთვის, მაგალითად სიმღერა აბაზანაში ან კარაოკე, ან იყოს ძალიან ფორმალური, როგორც ეს საეკლესიო ლიტურგიებზეა ან პროფესიონალურ ჩაწერებზე სტუდიაში ან კონცერტებზე. პროფესიონალურად სიმღერა ხშირად მოითხოვს ხმის გამუდმებულ წვრთნასა და დამუშავებას. პროფესიონალი ვოკალისტები ხშირად აგებენ საკუთარ კარიერას რომელიმე კონკრეტული ჟანრის გარშემო, როგორიცაა კლასიკური მუსიკა ან როკ მუსიკა. ხშირად ისინი მიმართავენ კვალიფიციურ ხმის პედაგოგებს ხმის დასახვეწად და შესანარჩუნებლად. ↑ (1983) რედ. კით ფალკნერი: Voice. ლონდონი: MacDonald Young, გვ. 26. ISBN 035609099X. OCLC 10418423.  Singing. ენციკლოპედია ბრიტანიკა. სიმღერის მოკლე ისტორია
ტურკანის ტბა

ტურკანის ტბა (ყოფილი რუდოლფის ტბა) — ტბა კენიასა და ეთიოპიაში. მდებარეობს აღმოსავლეთ აფრიკის რღვევის ხაზში. ტბასთან აღმოჩენილია ტურკანის ბიჭი, ჩონჩხი, რომლის ასაკი 1,6 მლნ. წელია. აღმოაჩინეს მოგზაურებმა — უნგრელმა სამუელ ტელეკიმ და ავსტრიელმა ლუდვიგ ფონ ჰენელმა. უწოდეს ავსტრიის უფლისწულის სახელი. მსოფლიოს უდიდესი ტბების სია ქართული საბჭოთა ენციკლოპედია, ტ. 8, თბ., 1984. — გვ. 467.
ელმენტეიტა

ელმენტეიტა — გაუდინარი ტბა აღმოსავლეთ აფრიკაში, კენიაში. მდებარეობს რიფტ-ველის პროვინციის ნაკურუს რაიონში, კენიის დედაქალაქ ნაირობიდან ჩრდილო-დასავლეთით 120 კილომეტრზე. დიდი რიფტული ხეობის აღმოსავლეთ ნაწილში. ფართობი — 20 კმ², მაქსიმალური სიღრმე — 1,5 მ. ტბის ნაპირზე მდებარეობს ქალაქი გილგილი. ელმენტეიტა — ინფორმაცია
ვიქტორიას ტბა

ვიქტორიას ტბა (ინგლ. Lake Victoria, Victoria Nyanza, სუაჰ. Ziwa Victoria, Viktoria Nyanza, Ziwa Nyanza) — ტბა აღმოსავლეთ აფრიკაში, ტანზანიის, კენიისა და უგანდის ტერიტორიაზე. იგი ფართობის მიხედვით მსოფლიოს მე-2 მტკნარი ტბაა ზემო ტბის შემდეგ, ხოლო აფრიკაში პირველობას არავის უთმობს. 1858 წელს ტბა აღმოაჩინა და დედოფალ ვიქტორიას სახელი უწოდა ინგლისელმა მოგზაურმა ჯონ სპიკმა. მსოფლიოს უდიდესი ტბების სია ვიკისაწყობში არის გვერდი თემაზე: ვიქტორიას ტბა Decreasing levels of Lake Victoria Worry East African Countries Bibliography on Water Resources and International Law Peace Palace Library New Scientist article დაარქივებული 2008-10-13 საიტზე Wayback Machine. on Uganda's violation of the agreed curve for hydroelectric water flow. Dams Draining Lake Victoria დაარქივებული 2012-03-10 საიტზე Wayback Machine.
ინდუსტრიული როკი

ინდუსტრიული როკი — როკ-მუსიკის ქვეჟანრი, რომელმაც უდიდესი გავლენა იქონია ინდუსტრიული მეტალის ჩამოყალიბებაზე. ინდუსტრიული როკის პირველი ჯგუფები იყვნენ Chrome, Killing Joke, Swans, Foetus და Big Black. ჟანრმა დიდი ინტერესი გამოიწვია 1980-იან წლებში და გარკვეულ წრეებში დღემდე პოპულარობით სარგებლობს. Blush, Steven (2001). American Hardcore: A tribal history. Los Angeles, CA: Feral House. Chantler, Chris (2002). Splitting heirs. Terrorizer, 96: 54-5. Connelly, Chris (2007). Concrete, Bulletproof, Invisible + Fried: My Life as a Revolting Cock. London: SAF Publishing. Irvin, Jim (2001). The Mojo collection: The greatest albums of all time. Edinburgh: Cannongate. Licht, Alan (2003). Tunnel vision. The Wire, 233: 30-37. Mörat (1992). Ye gods! Kerrang!, 411: 12. Reynolds, Simon (2005). Rip it up and start again: Postpunk 1978-1984. London: Faber and Faber Limited. Sharp, Chris (1999). Atari Teenage Riot: 60 second wipe out. The Wire, 183: 48-49. Stud, B. & Stud, T. (1987, June 20). Heaven up here. Melody Maker: 26-27. Vale, Vivian; Juno, Andrea (1983). RE/Search #6-#7: Industrial culture handbook. San Francisco, CA: RE/SEARCH PUBLICATIONS.
ინსტრუმენტული როკი

ინსტრუმენტული როკი — როკ-მუსიკის ჟანრის ქვეჟანრი, რომელიც უფრო პოპულარული იყო 1950-იან და 1960-იან წლებში. მიუხედავად ამისა, ინსტრუმენტული როკის მაგალითები როკ მუსიკის ნებისმიერ ქვეჟანრში შეიმჩნევა. ინსტრუმენტულ როკს პოპულარიზაციას უწევდნენ The Shadows, ჯეფ ბეკი, ბაკეტჰედი, ჯგუფი The Champs. ჯო სატრიანი, ჩაკ ბერი და სხვები. Every instrumental top 20 hit song from 1960 to 2004 Rock & Roll Instrumentals - by Dr. Frank Hoffmann დაარქივებული 2006-01-03 საიტზე Wayback Machine.
ჯაზ-ფიუჟენი

ჯაზ-ფიუჟენი (ინგლ. jazz fusion), აგრეთვე ცნობილი როგორც ჯაზ-როკი — როკ-მუსიკის ჟანრის შერეული ქვეჟანრი, რომელიც წარმოიშვა 1960-იან წლებში, ჯაზისა და სხვადასხვა მუსიკალური სტილის აღრევით. იგი შეიცავდა ფანკისა და რიტმ ენდ ბლუზის ელემენტებს და მოგვიანებით დაემატა ელექტრონული ინსტრუმენტები. ჯაზ-ფიუჟენი ხშირად ჟღერდა ამა თუ იმ მუსიკოსის ჩანაწერებში, რომლებიც გამოირჩეოდა იმპროვიზაციით. ↑ Garry, Jane (2005). „Jazz“, Encyclopedia of African American Society. SAGE Publications, გვ. 465.
ტრიპ-როკი

ტრიპ-როკი (ინგლ. Trip rock) — როკ-მუსიკის ჟანრის შერეული ქვეჟანრი, რომელიც წარმოიშვა 1990-იან წლებში. მთავარი გავლენა მის წარმოშობაზე იქონია ტრიპ-ჰოპის განხრამ. ჟანრში თავს იყრის სხვა რამდენიმე სტილი — ტრიპ-ჰოპი, პანკ-როკი, ჰიპ-ჰოპი და სხვები. ჟანრის უფრო პოპულარული შემსრულებლები არიან: Gorillaz, The Gathering, Unkle, Nine Inch Nails (რომელიც ინდუსტრიულ როკსაც მიეკუთვნება), Cut Chemist. "Trip Hop Radio" Internet radio დაარქივებული 2013-06-18 საიტზე Wayback Machine. "Trip-Hop" Allmusic guide essay by Sean Cooper "World of Trip Hop" Webpage დაარქივებული 2020-12-10 საიტზე Wayback Machine. NPR's history of trip hop
ტროპიკული როკი

ტროპიკული როკი - როკ-მუსიკის ჟანრი, რომელიც ერთად ითავსებს როკ-ენ-როლის, რეგეის, ქანთრი, კარიბული მუსიკის ელემენტებს. ჟანრი გამოირჩევა კუნძულებით შთაგონებული მელოდიებით, რომლებიც მშვიდ ხასიათს ატარებენ. ტროპიკული როკი მომდინარეობს ბიჩ ბოიზისა და დუეტის Jan and Dean პერიოდიდან.
მენენგაი

მენენგაი (მას. გვამების ადგილი) — მასიური ფარისებრი ვულკანი მსოფლიოში ერთ-ერთი უდიდესი კალდერით. მდებარეობს კენიაში, ქალაქ ნაკურუსთან ახლოს, დიდი რიფტული ხეობის ფარგლებში. მისი სიმაღლეა 2278 მეტრი. მძინარე ვულკანია. მენენგაის კალდერა უდიდესია კენიაში და სიდიდით მეორეა აფრიკაში. კალდერის დიამეტრია 12 კილომეტრი. ვულკანმა ეს სახელი მიიღო 1854 წელს მასაის ორ ეთნიკურ ჯგუფს შორის მომხდარი სისხლიანი შეტაკების შემდეგ, რომლის შედეგადაც ასობით დამარცხებული ჯარისკაცი ჩაყარეს ვულკანის კრატერში. ↑ Menengai Crater. დაარქივებულია ორიგინალიდან — 22 თებერვალი 2015. ციტირების თარიღი: 28 თებერვალი 2015.
შოკ-როკი

შოკ-როკი — როკ-მუსიკის ჟანრი, რომელიც წარმოადგენს როკ-მუსიკის შესრულებისა და თეატრალიზებული გამოსვლების სინთეზს. როგორც წესი, ეს გულისხმობს, რომ შემსრულებელი სცენაზე გამომწვევად, შოკისმომგვრელად იქცევა. შოკ-როკის ცნობილი წარმომადგენლები არიან: ელის კუპერი, ართურ ბრაუნი, Cradle of Filth, იგი პოპი, King Diamond, მერილინ მენსონი, Mötley Crüe, რამშტაინი, რობ ზომბი, Slipknot, Twisted Sister და სხვები.
Master of Puppets (სიმღერა)

„Master of Puppets“ — ამერიკული მძიმე მეტალ ჯგუფ მეტალიკის სიმღერა და სინგლი 1986 წლის ამავე სახელწოდების ალბომიდან. ალბომს მსგავსი სტრუქტურა აქვს, რაც მის წინამორბედ ალბომს - Ride the Lightning, რაც გამოიხატება ალბომში №2 სიმღერისა და თავად ალბომის სათაურის იდენტურობაში, ხოლო პირველი სიმღერა ტიპური სწრაფი თრეშ მეტალ სიმღერაა ორივეში, რომელიც ხსენებულ მეორე სიმღერაში პატარაა. იგივე შეიძლება ითქვას მომდევნო ალბომზეც - ...And Justice for All. ჯეიმზ ჰეტფილდის განმარტებით , სიმღერის თემატიკა Master of Puppets კლიფ ბარტონის საყვარელი სიმღერაა ალბომიდან, როგორც მან აღნიშნა ალბომის გამოსვლის შემდეგ. სიმღერა შესულია მუსიკალურ ვიდეო თამაშში Guitar Hero: Metallica. სიმღერა დასახელდა მესამე ადგილზე ყველა დროის საუკეთესო მძიმე მეტალ სიმღერებს შორის VH1-ის მიერ. 2005 წლის მარტში, Q ჟურნალმა სიმღერა კვლავ პირველ ადგილზე განათავსა სიაში ასი საუკეთესო გიტარის სიმღერა. სიმღერას პირველი პოზიცია უკავია მარტინ პუპოფის წიგნში ყველა დროის 500 საუკეთესო მძიმე მეტალ სიმღერა. პუპოფმა ეს წიგნი შექმნა მას მერე, რაც სთხოვა ათასობით მეტალ მუსიკის ფანს, ჟურნალისტს და მუსიკოსს, რომ დაესახელებინათ მათი საყვარელი მეტალ სიმღერა; თითქმის 18 000 ინდივიდუალური ხმა დაითვალა და მას მერე დაწერა წიგნი. Master of Puppets დასახელდა პირველ ადგილზე Total Guitar-ის სიაში 100 საუკეთესო რიფი, ხოლო Digital Dream Door-ის 100 საუკეთესო მეტალ სიმღერას შორის - მეხუთეზეა. Master of Puppets პირველ ადგილზეა ასევე Gibson.com-ის მიერ შედგენილ სიაში ყველა დროის 50 საუკეთესო მეტალ სიმღერა. სიმღერა ცოცხლად შესრულდა Cliff 'Em All-სა და S&M-ში სრულად, შემოკლებული - Cunning Stunts-ში. ორივე ვერსიის ხილვა შესაძლებელია Live Shit: Binge & Purge-ში. უკანასკნელად შესრულდა World Magnetic ტურნეზე საფრანგეთსა და მექსიკაში, შესაბამისად ახალი ვერსიების ხილვა შესაძლებელია DVD-ებში Français Pour une Nuit და Orgullo, Pasión, y Gloria: Tres Noches en la Ciudad de México. Master of Puppets ჯგუფის ყველაზე ხშირად შესრულებადი სიმღერაა. პირველად იგი 1985 წლის 31 დეკემბერს შესრულდა, და მას შემდეგ, 2012 წლის 16 ნოემბრის მონაცემებით, 1417-ჯერ შესრულდა ცოცხლად. გვიან 1990-იანებში, ხშირად, მეტალიკა ამ სიმღერასა და Welcome Home (Sanitarium)-ს ერთად ასრულებდა კონცერტებზე და მოიხსენიებდნენ მას როგორც Mastertarium. ჯეიმზ ჰეტფილდი – წამყვანი ვოკალი, რიტმული გიტარა კირკ ჰემეტი – წამყვანი გიტარა კლიფ ბარტონი – ბასი, დამატებითი ვოკალი ლარს ულრიხი – დასარტყმელი საკრავები ↑ ჰეტფილდი, ჯეიმზი. (1988)ინტერვიუ მეტალიკასთან, Vol. 6, No.8. Thrasher Magazine. დაარქივებულია ორიგინალიდან — 2008-01-05. ციტირების თარიღი: 2008-01-30. ↑ VH1 40 საუკეთესო მეტალ სიმღერა. VH1. დაარქივებულია ორიგინალიდან — 2013-06-26. ციტირების თარიღი: 2008-01-30. ↑ 100 უდიდესი მეტალ სიმღერა. დაარქივებულია ორიგინალიდან — 2008-07-15. ციტირების თარიღი: 2010-05-22. ↑ Gibson.com. მეტალიკის Master of Puppets ყველა დროის საუკეთესო მეტალ სიმღერაა. roadrunnerrecords.com. დაარქივებულია ორიგინალიდან — 2012-07-30. ციტირების თარიღი: 2011-08-24. ↑ METALLICA.com - SONGS. Metallica.com. დაარქივებულია ორიგინალიდან — 2012-03-15. ციტირების თარიღი: 2012-11-16.
პანკ-როკი

პანკ-როკი — როკ-მუსიკის ჟანრი, რომელიც წარმოიშვა 1970-იანი წლების მეორე ნახევარში. ერთ-ერთი პირველი და ცნობილი პანკ-ჯგუფი იყო Ramones. თავდაპირველად ჟანრი წარმოადგენდა მტკიცე ლოზუნგს არსებული საზოგადო ყოფის წინააღმდეგ და გამოიყენებოდა საპროტესტოდ. პანკ-როკის მიმდევრებს ახასიათებდა ანარქიისადმი მიდრეკილება და ინტერესი. მოგვიანებით ჟანრის იდეოლოგია ოდნავ შეიცვალა და წარმოიშვა მისი ქვეჟანრებიც. ვიკისაწყობში არის გვერდი თემაზე: Punk rock Fales Library of NYU Downtown Collection
უგანდის გეგმა

უგანდის გეგმა – პროგრამა, რომელიც ბრიტანეთის მთავრობამ შესთავაზა სიონისტურ მოძრაობას 1903 წელს, რომლის მიხედვითაც ებრაული სახელმწიფო უნდა ჩამოყალიბებულიყო თანამედროვე კენიის ტერიტორიაზე და მისთვის უნდა ეწოდებინათ უგანდა. 1903 წლის 14 აგვისტოს ბრიტანეთის კოლონიების მინისტრმა ჯოზეფ ჩემბერლენმა სიონისტური მოძრაობის პრეზიდენტს თეოდორ ჰერცლს შესთავაზა ებრაელების განსახლება აღმოსავლეთ აფრიკაში. მკვლევრების აზრით, ბრიტანეთის ეს შეთავაზება ემსახურებოდა რამდენიმე მიზანს. ძირითადი მიზანი იყო აღმოსავლეთი აფრიკის, როგორც ბრიტანეთის კოლონიის განვითარება და აქ რკინიგზის მშენებლობა. გარდა ამისა, ბრიტანეთს ბრიტანეთის აფრიკაში თეთრკანიანი მოსახლეობის მოზიდვა სურდა, რათა თავისი კოლონიზაცია გაეძლიერებინა. პროგრამა შეხვდა მტკიცე წინააღმდეგობას მეექვსე სიონისტურ კონგრესზე. იდეას მხარი დაუჭირა თ. ჰერცლმა, იგი აპირებდა მჭიდრო ურთიერთობების დამყარებას ბრიტანეთის მთავრობასთან და იმედოვნებდა შემდეგ მის მხარდაჭერას, რათა შეექმნა ებრაული დასახლებები ელ-არიშსა და პალესტინაში. რუსეთის სიონისტთა უმრავლესობა, რომელთაც იეხიელ ჩლენოვი და მენახემ უსიშკინი მეთაურობდნენ, გეგმის წინააღმდეგ გამოვიდა. საერთო ჯამში 295 დელეგატიდან 172 წინააღმდეგი იყო, ხოლო 123 მომხრე. სტატია „უგანდის გეგმა“ ებრაულ ელექტრონულ ენციკლოპედიაში (რუსული) Александр Валентинович Амфитеатров. «Уганейда» Jewish Virtual Library on Uganda Proposal
ნაირობის ეროვნული პარკი

ნაირობის ეროვნული პარკი მდებარეობს ქალაქ ნაირობის მიჯნაზე, კენია. დაარსდა 1946 წელს და კენიის პირველი ეროვნული პარკი იყო. მდებარეობს ნაირობის ცენტრიდან დაახლოებით 7 კმ-ში და ქალაქისგან მხოლოდ ღობით არის შემოფარგული. რის გამოც პარკიდან მკაფიოდ ჩანს ქალაქის ცათამბჯენები. შესაბამისად, ქალაქთან სიახლოვე ხშირად პრობლემას უქმნის ადმიანებსა და გარეულ ცხოველთა გვერდიგვერდ ცხოვრებას, ასევე დაბრკოლებების უქმნის ცხოველთა მიგრაციის გზებს. მიუხედავად ცივილიზაციასთან სიახლოვისა და აფრიკულ ეროვნულ პარკებთან შედარებითი სიმცირისა, ნაირობის ეროვნულ პარკში გარეულ ცხოველთა საკმაო სიჭარბეა. მიგრანტი ჩლიქოსნები მშრალი სეზონის პერიოდში ამ პარკში იყრიან თავს. ეს ასევე კენიის ერთ-ერთი ყველაზე წარმატებული ნაკრძალია მარტორქებისთვის.
ჟირაფის მამული

ჟირაფის მამული (ინგლ. Giraffe Manor) — მცირე სასტუმრო ნაირობის ლანგატის გარეუბანში (კენია), რომელიც აშენდა 1932 წელს და დეივიდ დუნკანის მიერ და ჟირაფების ცენტრთან ერთად გადაშენების პირას მყოფი როტშილდის ჟირაფების თავშესაფარია. აქვე მოქმედებს ჟირაფების შეწყვილებისა და გამრავლების ცენტრი, რომელიც ხელს უწობს წყვილთა გარეულ პირობებთან ადაპტირებასა და უზრუნველყოფს ამ ქვესახეობის დაცვას. Jock and Betty Leslie-Melville, Raising Daisy Rothschild, Warner Books (1979) ISBN 0-446-89948-8 Lynn Sherr, Tall Blondes, A Book about Giraffes, Andrews McMeel (1997) ISBN 0-8362-2769-7 ჟირაფის მამულის ოფიციალური საიტი
ლარაბანგას მეჩეთი

ლარაბანგას მეჩეთი მდებარეობს ამავე სახელწოდების ქალაქში დასავლეთ განაში. ეს ტალახის აგურით ნაგები საჰელიური მეჩეთი 1421 წლით თარიღდება და უძველესი ისლამური რელიგიური ნაგებობაა დასავლეთ აფრიკაში. მეჩეთში ინახება ამავე პერიოდით დათარიღებული უძველესი ყურანი. მეჩეთი აშენდა ქალაქის ტრანს-საჰარის სავაჭრო გზის აღზევების პერიოდში. ლარაბანგა
კენიის ეროვნული მუზეუმი

კენიის ეროვნული მუზეუმი – ისტორიისა და კულტურის სახელმწიფო მუზეუმი კენიაში. მუზეუმი ოფიციალურად გაიხსნა 1930 წლის 30 სექტემბერს. თავდაპირველად ეწოდებოდა კორენდონის მუზეუმი, კენიის გუბერნატორის სერ რობერტ კორენდონის პატივსაცემად. 1963 წელს, კენიის დამოუკიდებლობის გამოცხადების შემდეგ მას ეწოდა ნაირობის ეროვნული მუზეუმი. კენიის ეროვნული მუზეუმის ოფიციალური საიტი